section_heading: Jugoslavenske željeznice
paragraph_text: Nakon što su lokomotive serije JŽ 661 nabavljene između 1960. i 1966. godine u svakodnevnoj eksploataciji ispunile sva očekivanja, ŽTP Zagreb donio je odluku o nastavku nabave dizelsko-električnih lokomotiva američkog proizvođača Electro-Motive Division of General Motors Corporation. Uvjet je bio da lokomotive imaju veću snagu te manji osovinski pritisak od serije JŽ 661, kako bi bile pogodne za tešku teretnu vuču na slabije učvršćenim, sporednim željezničkim prugama.Horvat, Zvonimir: Sto godina remonta lokomotiva : 1894-1994, 1. izd., TŽV – Popravak i proizvodnja željezničkih vozila, Zagreb, 1994., ISBN 953-96242-0-7, str. 173 – 174